נאזים חכמת

נאזים חכמת (בטורקית: ‏Nâzım Hikmet‏Ⓘ‏; 20 בינואר 1902 - 3 ביוני 1963) היה משורר ומחזאי טורקי. הוא נחשב למייסד השירה הטורקית החדשה ואחד המשוררים הטורקים החשובים ביותר. חכמת נולד בסלוניקי, שם שימש אביו כפקיד ממשל עות'מאני. מצד אמו הוא היה ממוצא צ'רקסי, גרמני ופולני. סבה של אמו היה מהמט עלי פאשה. למד בבית הספר היסודי ברובע גוזטפה באיסטנבול ובגיל 11 החל לכתוב את שיריו הראשונים. כנער למד בבית הספר התיכון היוקרתי גלאטסראיי ברובע ביוגלו, שם החל ללמוד צרפתית. בשנת 1918 סיים את לימודיו בבית הספר הימי העות'מאני בהייבליאדה, באחד מאיי הנסיכים הממוקם בים מרמרה. במשך תקופה קצרה שירת כקצין חיל הים העות'מאני; אולם בשנת 1919 הוא חלה במחלה קשה ולא החלים לחלוטין, ולכן קיבל פטור משירות בשנת 1920. חכמת הושפע ממהפכת אוקטובר, והצטרף לתנועת השחרור. ב-1921 הוא נסע עם חבר לאורכה ולרוחבה של אנטוליה במטרה לחיות "עם העם הפשוט". הם נשלחו לאינבולו(אנ') על חוף הים השחור, ובסוף השנה נכנסו באופן לא-חוקי לברית המועצות הצעירה, שם חוו את זוועות הרעב בערבות דרום אוקראינה. חכמת הגיע למוסקבה ולמד באוניברסיטה הקומוניסטית של המזרח ויצר קשר עם פוטוריסטים רוסיים. שירתו הושפעה במיוחג מסרגיי יסנין וולדימיר מאיאקובסקי. מאז 1924 היה חבר במפלגה הקומוניסטית הטורקית, וב-1925 שוב ברח מטורקיה למוסקבה. ב-1928 ניסה לחזור לטורקיה, נאסר וישב בכלא במשך שמונה חודשים. כתביו החלו להתפרסם. בשנים 1933 עד 1935 ישב בכלא בבורסה. שם יצר את האפוס "שיח בדרדין". בשנת 1938 הוא נשפט למאסר של 28 שנים, אך הוא לא הפסיק ליצור. בין היתר תרגם את "מלחמה ושלום" של לב טולסטוי לטורקית. בשנות הארבעים מצב בריאותו החל להידרדר. בשנת 1950 החל שביתת רעב, שהצליחה והוא שוחרר. לצורך פרנסה החל לכתוב תסריטים. אולם, שוב ברח למוסקבה, כאשר נשלח אליו בגיל 49 צו גיוס לצבא. במוסקבה הוא חי כאינטלקטואל מפורסם, נסע לארצות שונות במזרח אירופה, עד שנפטר בגיל 61. הוא קבור בבית העלמין נובודוויצ'יה. עד שנת 1965 נאסר בטורקיה לפרסם את כתביו. ורק בשנת 2009 הוחזרה לו בדיעבד אזרחותו שנלקחה ממנו. מבחר שירים, מרחביה: ספרית פועלים, תרגם מצרפתית ומאנגלית: ט. כרמי, 1955. ענק כחול עיניים, מבחר השירים, תרגום: עפרה בנג'ו, הוצאת הקיבוץ המאוחד, 2010. החיים יפים, אחי, תרגום: רמי סערי, הוצאת כרמל, 2017. בתרבות: בשנת 2004 ביים ניקו ניתאי בתיאטרון קרוב את המחזה של חכמת "מדוע התאבד בנרג'י?" בשנת 2005 הוציא אנסמבל אבידין תקליט עם שיריו. סבהאטין אלי מדיה וקבצים בנושא נאזים חכמת בוויקישיתוף אתר האינטרנט הרשמי של נאזים חכמת (בטורקית, באנגלית, בספרדית וברוסית) נאזים חכמת, ברשת החברתית פייסבוק נאזים חכמת, באתר אנציקלופדיה בריטניקה (באנגלית) עזה צבי, העצים של נאזים חיכמת, באתר הארץ, 30 במאי 2002 ב"צ, יומן - מצב לבו של נאזים חיכמת, באתר הארץ, 10 בספטמבר 2009 יובל בן-עמי, חיפוש אחרי כתביו של המשורר הטורקי הגדול נאזים חיכמת ברחובות איסטנבול, באתר "העוקץ", 16 ביולי 2011 על תרגום שיריו החדש דב חנין על "ענק כחול עיניים" תרגום שיריו נאזים חכמת (1902-1963), דף שער בספרייה הלאומית [1] מריה דל מאר בונט וזולפו ליבנלי בשיר על נאזים חיכמת ומראות מלווייתו, בערוץ יוטיוב משיריו בתרגום לעברית של רמי סערי: "שהעננים לא יהרגו את האדם" "הרשת" "במסע" "מלמול בדבר תמונתו של אבידין דינו 'הליכה'" "[https://www.ramisaari.com/meal-layam/מעל לים" בטורקיה גוברת התביעה לשחרור נאזים חיכמת, קול העם, 26 באפריל 1950 ב"צ, מותר הספרות הטורקית על העברית, באתר הארץ, 17 באוקטובר 2006 רות אלמוג, מחת בלתי פוסק, על ספרו של חכמת "החיים יפים, אחי", באתר הארץ, 23 בינואר 2018 איתן גלס, "החיים יפים, אחי": הפרוזה של נזים חיכמת אינה מטלטלת כמו שירתו, באתר הארץ, 21 ביוני 2018